EkBass/fiwiki-20250220-pages-articles huggingface dataset:
Baikal Airlines

Baikal Airlines (; IATA: X3, ICAO: BKL) oli venäläinen lentoyhtiö. Se muodostettiin vuonna 1991 Neuvostoliiton hajottua Aeroflotin Itä-Siperian osastosta. Se lensi sekä Venäjän sisäisiä että ulkomaan reittilentoja Irkutskin lentoasemalta ja kuljetti lisäksi rahtia tilauslennoilla. 1990-luvun lopulla yhtiö ajautui talousvaikeuksiin. Huhtikuussa 1998 ilmoitettiin aiotusta yhdistymisestä Chitaavian kanssa. Vuoden 1998 pankkikriisin jälkeen suunnitelmista luovuttiin, ja Baikal Airlines hakeutui konkurssiin syyskuussa. Seuraavan vuoden keväällä yhtiö aloitti toimintansa uudelleen pienemmällä mittakaavalla, mutta joutui pian lopettamaan toimintansa. Sen toimintalupa peruttiin vuonna 2002. == Laivasto == Baikal Airlines käytti toimintansa aikana seuraavia 49 lentokonetta ja helikopteria: * 4 Antonov An-2 * 6 Antonov An-12B/BP * 8 Antonov An-24RV * 6 Antonov An-26 * 1 Boeing 757-200 (vuokralla 1994–1996) * 4 Iljušin Il-76T * 2 Iljušin Il-76TD * 2 Mil Mi-8MTV-1 * 5 Mil Mi-8T * 1 Mil Mi-8PS * 5 Tupolev Tu-154B-2 * 5 Tupolev Tu-154M == Onnettomuudet == * 3. tammikuuta 1994: Baikal Airlinesin lento 130. Starttimoottoriin tullut vika tuhosi Tu-154M-koneen moottorin numero 2 polttoaine- ja öljyletkuja. Seurannut tulipalo vaurioitti hydrauliikkaletkuja ja ohjainpintoja, minkä seurauksena lentäjät menettivät koneen hallinnan ja se syöksyi maahan maatilalla lähellä Irkutskia. Kaikki 124 koneessa ollutta sekä yksi maatilalla ollut kuolivat. == Lähteet == == Aiheesta muualla == Luokka:Entiset venäläiset lentoyhtiöt Luokka:Entiset Aeroflotin jaostot
El efecto mariposa

El efecto mariposa (; ) on vuonna 1995 ensi-iltansa saanut Fernando Colomon ohjaama ja Beatriz de la Gándaran tuottama espanjalais-ranskalais-brittiläinen romanttinen komediaelokuva, jonka pääosissa ovat María Barranco, Coque Malla ja Rosa María Sardá. Elokuvan käsikirjoittivat Fernando Colomo, Joaquín Oristrell ja Anna Klamburg. == Juoni == Luis (Coque Malla) on 20-vuotias espanjalaisopiskelija, joka matkustaa Madridista Lontooseen suorittamaan taloustieteen kurssin. Hän matkustaa määräilevän äitinsä Noelian (Rosa María Sardá) kanssa ja asuu hetken Oswaldin (James Fleet) kanssa asunnossa, joka on hänen tätinsä Olivian (María Barranco) naapurissa. Vaikka Luis ei ole koskaan tavannut tätiään ennen, hän muuttaa hänen luokseen. Olivialla on myrskyisä parisuhde televisionäyttelijä Duncan McHalen (Peter Sullivan) kanssa, joten asunnossa tilanne on usein aika kaoottinen. Pian Noelia palaa takaisin kotiinsa Madridiin ja Duncan, joka jää kiinni pettämisestä, muuttaa pois asunnosta. Luis ja Olivia jäävät kahdestaan ja huomaavat pian olevansa rakastumassa toisiinsa. == Näyttelijät == == Tuotanto == El efecto mariposan kuvaukset alkoivat 24. heinäkuuta 1995 ja päättyivät 9. syyskuuta 1995. Elokuvan kuvauspaikkoina olivat Madridin kaupunki Espanjassa ja Lontoon kaupunki Britanniassa. Elokuvan tuotantoyhtiöinä olivat espanjalainen Fernando Colomo Producciones Cinematográficas, ranskalainen Mainstream S.A. ja brittiläinen Kestrel Two Limited. Elokuvan tuottamiseen osallistuivat myös espanjalaiset Televisión Española ja Canal+ España sekä ranskalainen Canal+. == Julkaisu == El efecto mariposa sai ensi-iltansa Espanjassa 20. joulukuuta 1995 ja oli Universal Pictures International Spain S.L.:n teatterilevittämä. Elokuva tuotti Espanjassa 973 006 euron lipputulot. == Lähteet == == Aiheesta muualla == * * * * El efecto mariposa SensaCinessä Luokka:Vuoden 1995 espanjalaiset elokuvat Luokka:Vuoden 1995 ranskalaiset elokuvat Luokka:Vuoden 1995 brittiläiset elokuvat Luokka:Ranskalaiset romanttiset komediat
Vainikkala (romaani)

Vainikkala on kirjailija Jussi Lehmusveden (s. 1972) esikoisromaani, joka ilmestyi helmikuussa 2017. Lehmusvesi on Helsingin Sanomien kulttuuritoimittaja. ==Lähteet== Luokka:Vuoden 2017 kirjat
MagadanAeroGruz

MagadanAeroGruz (; ICAO: MGG) oli venäläinen rahtilentoyhtiö. Vuonna 1993 perustetun yhtiön kotikenttä oli Sokolin lentoasema Magadanissa. Sen toimilupa peruttiin 27. toukokuuta 1998. == Laivasto == MagadanAeroGruzin laivastoon kuului kymmenen lentokonetta. * 5 Antonov An-12B * 2 Antonov An-12BK * 1 Iljušin Il-76T * 2 Iljušin Il-76TD == Lähteet == Luokka:Rahtilentoyhtiöt Luokka:Entiset venäläiset lentoyhtiöt
Bryostatiinit

Bryostatiinit ovat joukko makrolideihin kuuluvia laktoneja jotka ensimmäisenä löysi George Pettit 1960 luvulla sammaleläimistä (Bugula neritina).https://pubs.acs.org/cen/coverstory/89/8943cover.html Bryostatiini 1:n rakenne saatiin selvitettyä 1982. Bryostatiinien vaikutuskohteen arvellaan olevan proteiinikinaasi C. Bryostatiinit ovat AIDSia ja syöpää tutkivien tiedemiesten voimakkaan mielenkiinnon kohteena. Bryostatiineja on nykyisin ainakin 21 erilaista. == Bryostatiineja == *Bryostatiini-1 C47H68O17, CAS- numero 83314-01-6 *Bryostatiini-2 C45H66O16, CAS-numero 87745-28-6 *Bryostatiini-3 C46H64O17, CAS-numero 143370-84-7 *Bryostatiini-4 C46H70O17, CAS-numero 91523-82-9 *Bryostatiini-5 C44H66O17, CAS-numero 97850-04-9 == Lähteet == == Aiheesta muualla == *PubChem Compound: Bryostatin Luokka:Laktonit
Kurjalan kartano

Kurjalan kartano on Hämeenkoskella Pääjärven etelärannalla sijaitseva kartano, joka perustettiin asuin- ja rälssikartanoksi jo keskiajalla. Kurjala mainittiin ensimmäisen kerran nimeltä 1400-luvulla ja rälssisäterinä kartano mainittiin 1516. Kartanoon kuului suuri puutarha, joka perustettiin 1600-luvulla.Museovirasto Valtakunnallisesti merkittävät rakennetut kulttuuriympäristöt : Hollola, Kurjalan kartano Kartanon päärakennus on rakennettu 1731 ja sitä laajennettiin 1884 arkkitehti Magnus Schjerfbeckin suunnittelemalla kaksikerroksisella osalla. Päärakennukseen kuuluu myös 1850-luvulla rakennettu uusgoottilaistyylinen ulkokuisti. Kartanopiiriin kuuluu lisäksi sivurakennus ja 1800-luvulta peräisin olevia talousrakennuksia kuten viljamakasiini ja paja. Kartanon ympärillä on jäänteitä vanhasta kartanopuistosta ja puutarhasta, ja kartanoon johtaa peltojen halki kulkeva vaahterakuja. == Lähteet == == Aiheesta muualla == * Kuva kartanon päärakennuksen lasikuistista vuodelta 2007, Museovirasto, Rakennushistorian kokoelma Luokka:Suomen kartanot Luokka:Hämeenkoski
Moscow Airways

Moscow Airways (; IATA: M8, ICAO: MSC) oli venäläinen lentoyhtiö. Vuonna 1991 perustetun yhtiön kotikenttä oli Šeremetjevon lentoasema Moskovassa. Yhtiön toimilupa peruttiin, kun sen Air Africalle vuokraama An-32 syöksyi epäonnistuneen lentoonlähdön jälkeen torille Kinshasassa vuonna 1996 tappaen yli 220 ihmistä. == Laivasto == Moscow Airways käytti toimintansa aikana seuraavia 16 lentokonetta. * 1 Antonov An-12 * 1 Antonov An-24RV * 1 Antonov An-32A * 4 Antonov An-32B * 2 Iljušin Il-62MK * 2 Iljušin Il-76TD * 1 Iljušin Il-86 * 1 Tupolev Tu-154B-2 * 3 Tupolev Tu-154M == Lähteet == == Aiheesta muualla == Luokka:Entiset venäläiset lentoyhtiöt
Polititšeskije izvestija

Polititšeskije izvestija (, ”Poliittiset uutiset”) oli Helsingissä vuosina 1919–1920 ilmestynyt venäjänkielinen sanomalehti. Helmikuussa 1919 aloittanutSuomela, s. 61. Polititšeskije izvestija po inostrannym i russkim gazetam oli noin viidesti viikossa ilmestynyt monistettu lehti, joka seuraavan vuoden alussa muuttui painetuksi viikkolehdeksi. Nimensä mukaisesti se sisälsi venäläisistä ja ulkomaisista lehdistä lainattuja poliittisia uutisia. Lehden rahoittaja ja toimittaja oli Suomeen paennut kadettilehti Retšin julkaisija Josif Hessen. Vastaavan toimittajan piti lain mukaan olla Suomen kansalainen, joten sellaisiksi ilmoitettiin Torsten Strandberg (1919) ja Andrei Igelström (1920). Lehden toimittamiseen osallistui myös ukrainalaissyntyinen Vladimir Tukalevski.Suomela, s. 60–62. Polititšeskije izvestija lakkasi heinäkuussa 1920 Hessenin siirryttyä SaksaanSuomela, s. 68.. ==Lähteet== * ===Viitteet=== Luokka:Helsingin media Luokka:Ilmestymästä lakanneet suomalaiset venäjänkieliset sanomalehdet
Orihuela

Orihuela (valenciaksi Oriola) on kaupunki Valencian itsehallintoalueella, Espanjassa. Orihuelan väkiluku on noin 80 000. == Kuvia == Oriola (País Valencià), riu Segura.JPG|Orihuelan keskusta ja Segura-joki Ajuntament i església de les santes Justa i Rufina (Oriola).JPG|Kaupungintalo (oik.) ja Iglesia de las Santas Justa y Rufina (kesk.) Pati de la casa de Miguel Hernández, al fons el col·legi de sant Doménec, Oriola.JPG|Miguel Hernándezin kotimuseo Església de sant Jaume Apòstol d'Oriola.JPG|Iglesia de Santiago Apóstol Catedral d'Oriola, porta de les Cadenes.JPG|Orihuelan katedraali Col·legi de sant Doménec i porta de l'Olma, Oriola.JPG|Convento de Santo Domingo Carrer Doctor Jose Maria Sarget amb la catedral al fons, Oriola.JPG|Carrer Doctor Jose Maria Sarget Plaça de Monserrate, Oriola.JPG|Plaza de Monserrate Fuente Orihuela.jpg|Suihkulähde == Lähteet == *spain.info: Orihuela === Viitteet === == Aiheesta muualla == Luokka:Valencian itsehallintoalueen kaupungit Luokka:Alacantin maakunnan kunnat
Freddie and the Dreamers

Freddie and the Dreamers oli brittiläinen beat-, pop- ja rockyhtye Manchesterin kaupungista. Yhtye oli suosituimmillaan vuosina 1963–1965, jolloin se julkaisi useita hittejä. Niistä menestyksekkäimpiä olivat Britannian kärkiviisikkoon nousseet ”If You Gotta Make a Fool of Somebody”, ”I’m Telling You Now”, ”You Were Made for Me” ja ”I Understand”. Näistä ”I’m Telling You Now” ylsi myös Yhdysvaltain listaykköseksi, ollen siellä yhtyeen uran ainoa top 10 -hitti. == Lähteet == Luokka:Brittiläiset popyhtyeet Luokka:Brittiläiset rockyhtyeet Luokka:1960-luvun yhtyeet ja sooloartistit
Entre rojas

Entre rojas on vuonna 1995 ensi-iltansa saanut Azucena Rodríguezin ohjaama espanjalainen draamaelokuva, jonka pääosia näyttelevät Penélope Cruz, Cristina Marcos ja María Pujalte. Elokuvan käsikirjoittivat Azucena Rodríguez, Myriam De Maeztu ja Mercedes de Blas sekä tuottivat Fernando Colomo ja Beatriz de la Gándara. == Juoni == Entre rojas sijoittuu vuoden 1974 Madridiin ja kertoo nuoresta Lucíasta (Penélope Cruz), joka tuomitaan kymmeneksi vuodeksi vankilaan yhteydestään poliittiseen militanttiin, joka on Francisco Francon diktaatuuria vastaan. Vankilassa Lucía joutuu elämään erilaisten naisten, niin intellektuellien kuin murhaajienkin, kanssa. == Näyttelijät == == Tuotanto == Entre rojasin kuvaukset alkoivat 18. toukokuuta 1994 ja päättyivät 15. syyskuuta 1994. Elokuvan kuvauspaikkana oli Yeseríasin entinen vankila Madridissa, Espanjassa. Elokuvan tuotantoyhtiöinä olivat Fernando Colomo Producciones Cinematográficas S.L. ja Lucas Ediciones S.A.. Elokuvan tuottamiseen osallistui myös Antena 3 Televisión. == Julkaisu == Entre rojas sai ensi-iltansa Espanjassa 21. huhtikuuta 1995 ja oli Alta Filmsin teatterilevittämä. Elokuva tuotti Espanjassa 146 171 euron lipputulot. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Goya-palkinto Paras uusi naisnäyttelijä María Pujalte Unión de Actores y Actricesin tulokaspalkinto Vuoden tulokas María Pujalte Bogotán elokuvajuhlien Círculo Precolombino de Oro -palkinto Paras elokuva Azucena Rodríguez == Lähteet == == Aiheesta muualla == * * Entre rojas SensaCinessä Luokka:Vuoden 1995 espanjalaiset elokuvat Luokka:Espanjalaiset draamaelokuvat Luokka:Vankilaelokuvat
Mathilda Fogman

Mathilda Fogman (1835–1921) oli suomalainen lestadiolainen kätilö. Hän otti sukupuolelleen epätavallisen johtavan aseman lestadiolaisliikkeessä Ylitorniolla. Mathilda Fogman ansaitsi nuorena elantonsa karjapiikana Ruskolan kylässä. Hänet lähetettiin opiskelemaan kätilöksi Tukholmaan, josta hän palasi harjoittamaan ammattiaan kotipitäjäänsä. Jatkuvan opiskelun ansiosta hän sai ammattitaidolleen arvostusta. Sanonnan mukaan Ylitorniota hallitsivat rovasti Grape, maaviskaali Ström ja paarmuska Fogman. Fogman vaikutti lestadiolaisessa herätysliikkeessä. Herätysliike saapui Ylitorniolle vuoden 1850 tietämillä. Mathilda Fogmanilla oli myös kiinteät siteet Lars Levi Laestadiuksen perheeseen. Pajalan pappilasta Ruotsissa tuli Leastadiuksen elinaikana lestadiolaisen kristillisyyden keskuspaikka. Laestadiuksen kuoltua vuonna 1861 Mathilda Fogman teki tiivistä yhteistyötä hänen oppilaansa ja seuraajansa Juhani Raattamaan kanssa. Tästä yhteydenpidosta on säilynyt runsaasti kirjeenvaihtoa. Raattamaan näkökyky oli heikentynyt, joten Fogman hoiti 1870- ja 1880-luvulla paitsi Raattamaan myös muiden Lapin vanhinten kirjeenvaihtoa lähes koko herätysliikkeen levinneisyysalueella. Fogman tulkitsi Raattamaalle ruotsinkielisten lehtien kirjoittelua lestadiolaisuudesta ja huolehti ruotsinkielisen herätysalueen yhteydenpidosta. Mathilda Fogman toimi Tornionjoen lestadiolaisseurakunnan vanhimpana. Kirjeenvaihtonsa ansiosta hän tunsi herätysliikkeen tilan Pohjoismaiden lisäksi myös Yhdysvalloissa. Yhteistyötä Raattamaan kanssa ei aina hyväksytty. Monen mielestä naisen tuli vaieta seurakunnassa. Raattamaa läheisineen piti Fogmanin sukupuoleen perustuvaa arvostelua kuitenkin turhana eikä löytänyt sille tukea Raamatusta. Hänen mielestään valistuneet vaimot olivat päinvastoin arvokkaita Jumalan valtakunnan työntekijöitä. Fogman tunnetaan myös ristiriitojen sovittelijana. Kainuussa oli alkanut viritä valtionkirkkoa vastaan kapinoivaa kristillisyyttä. Mathilda Fogman sai yhdessä Ruotsin Ylitornion kappalaisen P. O. Grapen kanssa rauhoitettua tilanteen pitkällisen kirjeenvaihdon avulla. Fogmanin aikana lestadiolainen liike alkoi hajaantua vanhoillislestadiolaisuuteen, esikoisuuteen ja uuteenheräykseen. Eriseuraisuutta ilmeni sekä Pohjoismaissa että Yhdysvalloissa. Raattamaa keskittyi mieluummin saarnatoimintaan eikä kyennyt näkemään ristiriitojen varsinaisia syitä, joten niiden selvittäminen jäi pitkälti Fogmanin vastuulle. Lestadiolaisuuden pysymistä yhtenäisenä liikkeenä Raattamaan aikana pidetään huomattavalta osin juuri Fogmanin ansiona. Fogman siirtyi viettämään eläkepäiviään Suomen puolelle Ylitorniolle ystävänsä ja apulaisensa Johanna Pietarin kanssa ja eli siellä kuolemaansa saakka. ==Lähteet== * == Kirjallisuutta == * * * * * Luokka:Lestadiolaiset henkilöt Luokka:Suomalaiset kätilöt Luokka:Vuonna 1835 syntyneet Luokka:Vuonna 1921 kuolleet
Rassvet

Rassvet (, ”Sarastus”) oli Helsingissä vuosina 1919–1920 ilmestynyt venäjänkielinen sanomalehti. Konstantin Arabažinin toimittama Rassvet perustettiin marraskuussa 1919 Venäjän valkoisten sotapolitiikkaa ajaneen Russkaja žiznin kilpailijaksi. Sen tehtävänä oli tuoda ”vallankumouksellisen demokratian valoa taantumuksen pimeyteen”. Kuudesti viikossa ilmestyneen lehden rahoittajana toimi baltiansaksalainen Arnoldt Orntlich. Vastaaviksi toimittajiksi ilmoitettiin Konstantin Samsonoff (1919–1920) ja Paul Leontjeff (1920). Toimituskuntaan kuuluivat Karl Tiander, Fjodor Falkovski, Sergei Životovski ja Vadim Andrejev. Lehden lakkaamisen syyksi helmikuussa 1920 kerrottiin bolševikkien vastaisen taistelun painopisteen siirtyminen Itämeren alueelta Keski-Eurooppaan. ==Lähteet== ==Aiheesta muualla== * Lehden numeroita digitoituina Luokka:Helsingin media Luokka:Ilmestymästä lakanneet suomalaiset venäjänkieliset sanomalehdet
Miguel Hernández

Miguel Hernández Gilabert oli espanjalainen runoilija. Hernándezin isä työskenteli karjankasvatuksen ja -laidunnuksen parissa. Hänen äitinsä oli kotiäiti. Perheen huonon taloudellisen tilanteen takia Hernández vietti lapsuudessaan ja kasvuiässään paljon aikaa isänsä apuna karjapaimenena. Hän aloitti koulun yhdeksänvuotiaana. Lukuvuonna 1924–1925 hän aloitti Colegio Santo Domingossa Orihuelassa, jossa oppilaana oli myös Ramón Sijé. Maaliskuussa 1925 hän joutui keskeyttämään koulun perheen taloudellisen ahdingon takia, mutta jatkoi opiskelua itsenäisesti viettäessään aikaa paimenessa Alicanten ylänkömailla. Ramón Sijén opastuksella hän tutustui klassisiin espanjalaiskirjailijoihin samoin kuin kreikan- ja latinankieliseen kirjallisuuteen. Hän osallistui ahkerasti Orihuelan kirjallisuuspiiriin. Hernández julkaisi vuonna 1930 ensimmäisiä säkeitään paikallisissa sanomalehdissä. Marraskuussa 1930 hän matkusti ensimmäisen kerran Madridiin. Hän tapasi Federico García Lorcan vuonna 1932. Vuonna 1933 ilmestyi Hernándezin runokokoelma Perito en lunas. Vuonna 1934 Hernández julkaisi runot "Eclipse celestial" ja "Profecía sobre el campesino" Sijén toimittamassa julkaisussa El Gallo Crisis. Hän tapasi Pablo Nerudan heinäkuussa 1934. Nerudasta tuli Madridn kirjallisuuspiireissä yksi Hernándezin tärkeimmistä neuvonantajista. Syyskuussa 1934 hän kihlautui Josefina Manresan kanssa Orihuelassa. He avioituivat 9. maaliskuuta 1937. Hernández asettui vuonna 1935 asumaan Madridiin. Kuuluisa runo "Elegía a Ramón Sijé" runoteoksessa El rayo que no cesa ilmestyi 1936 Ramón Sijén kuoleman muistoksi. Hän kirjoitti samana vuonna näytelmän El labrador de más aire sekä runot "Égloga a Garcilaso" ja "Sino sangriento". Runoilija Vicente Aleixandre kävi Hernándezin kanssa intiimiä kirjeenvaihtoa vuosina 1935–1938. Hernández osallistui vapaaehtoisena Espanjan sisällissotaan tasavaltalaisten puolella ja oli mukana muun muassa Madridin puolustamisessa. Hän vieraili Neuvostoliitossa espanjalaisen kulttuuridelegaation kanssa 1937. Samana vuonna julkaistiin Viento del Pueblo, El labrador de más aire ja Teatro en la guerra sekä näytelmä "Pastor de la muerte". Hernándezin ensimmäinen lapsi syntyi joulukuussa 1937 ja kuoli lokakuussa 1938. Lapsen kuolema kyllästi monet hänen myöhemmistä runoistaan kaihomielisellä sävyllä. Toinen lapsi syntyi 1939. Francon julistettua sodan päättyneeksi Hernández ylitti Portugalin rajan 29. toukokuuta 1939. Portugalin poliisi palautti hänet Espanjan viranomaisille. Torrijosin vankilassa Madridissa hän kirjoitti kuuluisan runonsa "Nanas de la cebolla". Kesäkuussa hänet tuomittiin kuolemaan ja myöhemmin heinäkuussa 30 vuodeksi vankeuteen. Syyskuussa hänet siirrettiin vankilaan Palenciaan ja sieltä Ocañan vankilaan. Hernándezin viimeinen vankila oli Alicanten aikuisten kasvatuslaitos, jossa hän sairastui tuberkuloosiin. Hän kuoli Alicantessa 28. maaliskuuta 1942. ==Lähteet== *Centro Virtual Cervantes: Miguel Hernández - Cronología === Viitteet === Luokka:Espanjalaiset kirjailijat Luokka:Vuonna 1910 syntyneet Luokka:Vuonna 1942 kuolleet
Your Latest Trick

Your Latest Trick on Dire Straitsin kappale, joka esiintyi heidän Brothers in Arms -studioalbumillaan, ja myös livealbumilla On the Night; sama liveversio on myös Sultans of Swing: The Very Best of Dire Straits -albumilla. Täyspitkä albumiversio sisällytettiin heidän viimeisimpään The Best of Dire Straits & Mark Knopfler: Private Investigations -kokoelmalbumiin. ==Musiikki== Randy Becker soitti trumpetti-intron CD-versiossa, mutta se puuttuu vinyyliversiosta. Tämän jälkeen tulee saksofoni-intro, jota soittaa Michael Brecker, joka soittaa myös saksofonisoolon. Chris White soittaa saksofonia liveversioissa Brothers in Arms -ja On Every Street -kiertueilla. Saksofoni- introa käytettiin myös File of Justice -sarjan tunnusmusiikkina. ==Singlen julkaisu== "Your Latest Trick julkaistiin 12 tuuman maxi-singlenä 28. huhtikuuta 1986. Se julkaistiin Brothers in Arms -albumin viidentenä singlenä Yhdysvalloissa, kuten myös muissa valikoiduissa alueissa, kuten Brasiliassa.http://www.discogs.com/Dire-Straits-Your-Latest-Trick/master/23952 Singleä ei julkaistu Yhdysvalloissa. Se pääsi parhaimmillaan sijalle 26 Ison- Britannian listoilla. ==Listasijoitukset== Listat (1986) Paras sijoitus Irlanti 6 Iso-Britannia 26 Listat (1993) Paras sijoitus Ranska¹ 1 ¹ "Your Latest Trick" / "Encores" -EP ==Lähteet== ===Viitteet=== Luokka: Vuoden 1986 kappaleet Luokka: Dire Straitsin kappaleet
Gnostikoi Ha-Shaitan

Gnostikoi Ha-Shaitan on Saturnian Mistin ensimmäinen studioalbumi. Levyn on julkaissut vuonna 2011 suomalainen underground levy-yhtiö Ahdistuksen Aihio Productions. Levyn nimi on yhdistelmä hepreaa ja muinaiskreikkaa, joka löyhästi kääntyy "He, jotka kykenevät tuntemaan Saatanan". Termi "Gnostikoi" juontaa juurensa Platonin teoksiin, ja tarkoittaa "He, jotka kykenevät tietämään". Albumilta tehtiin myös musiikkivideo kappaleesta "Aura Mystica". == Kappaleet == Kaikki kappaleet on säveltänyt ja sanoittanut Zetekh, ellei toisin mainittu. # # # # # # # # == Kokoonpano == * Zetekh – laulu * Somber Chaoswind – kitara * Shu-Ananda – kitara, puhdas laulu * Ptahaz – basso * Wyrmfang – rummut === Vierailevat muusikot === * Heidi Haikala – laulu * H. Kivelä – lisäperkussiot == Arvostelut == Levy sai julkaisun aikaan varsin ristiriitaisia arvioita kriitikoilta, johtuen voimakkaista death metal, hardcore ja heavy metal vaikutteista, jotka kaikki esimerkiksi kuuluivat vahviten Zetekhin laulutyöskentelyssä. * Imperiumi.net: 6–/10Imperiumi.net: Levyarvio * Metalireland.com: Metalireland.com: Album review * Metal- rules.com: Metal-rules.com: Album review * Metal Temple: 5/10Metal Temple: Album review * Sea of Tranquility: Sea of Tranquility: Album review == Lähteet == == Aiheesta muualla == * * * Saturnian Mistin virallinen kotisivu * Saturnian Mist Facebook Luokka:Vuoden 2011 esikoisalbumit Luokka:Saturnian Mistin albumit
Chaos Magick

__NOTOC__ Chaos Magick on Saturnian Mistin toinen studioalbumi. Levyn on julkaissut vuonna 2015 brittiläis-amerikkalainen levy-yhtiö Candlelight Records. Levy nauhoitettiin ja miksattiin Blackvox Studiolla, Tampereella huhtikuu-syyskuu välillä vuonna 2014, sekä masteroitiin Turan Audio studiolla Oxfordissa, Yhdistyneessä kuningaskunnassa Tim Turanin toimesta lokakuussa 2014. Levyn nimi ja teema viittaa kaaosmagiaan, joka on Peter J. Carrollin ja Ray Sherwinin kehittämä post-moderni okkulttinen traditio, jonka perustamiseen vaikuttivat vahvasti Aleister Crowleyn ja Austin Osman Sparen teokset. Albumilta tehtiin kaksi musiikkivideota, molemmat ohjasi ja käsikirjoitti fra. Zetekh itse. Ensimmäinen "The True Law" julkaistiin myös singlenä joulukuussa 2014 ja toinen musiikkivideo "Bloodsoaked Chakrament" julkaistiin viikkoa ennen albumia. == Kappaleet == Kaikki kappaleet säveltänyt ja sanoittanut Zetekh, ellei toisin mainittu. # # # # # # # # # # # # # == Kokoonpano == * fra. Zetekh – laulu * fra. Chaoswind – kitara * fra. Ptahaz – kitara * fra. Macabrum – basso * fra. Vile – rummut * fra. Psychonaught – perkussiot, sello == Arvostelut == * Avenoctum.com 9/10Avenoctum.com: Album review * Bleeding4metal.de: 9/10Bleeding4metal.de: Review * Kaaoszine: 9/10 * Metal Temple: 6/10 Metal Temple: Album review == Lähteet == == Aiheesta muualla == * * * Saturnian Mistin virallinen kotisivu * Saturnian Mist Facebook Luokka:Saturnian Mistin albumit Luokka:Vuoden 2015 albumit
Todo es mentira

Todo es mentira on vuonna 1994 ensi-iltansa saanut Álvaro Fernández Armeron ohjaama ja käsikirjoittama espanjalainen romanttinen komediaelokuva, jonka pääosissa ovat Penélope Cruz ja Coque Malla, joka sävelsi myös elokuvan musiikin. Elokuvan tuottajina olivat Enrique Cerezo ja Carlos Vasallo. Todo es mentira on kolmesta Álvaro Fernández Armeron elokuvasta ensimmäinen, joka käsittelee monimutkaisia parisuhteiden ongelmia, kompromisseja ja kaunistelemattomia totuuksia. Kaksi muuta elokuvaa ovat Nada en la nevera (1998) ja El juego de la verdad (2004). Todo es mentira -elokuvasta tehtiin teatteriin näytelmäsovitus, joka sai ensi-iltansa Lara-teatterissa Madridissa vuonna 2016. == Juoni == Todo es mentira kertoo neljän pariskunnan elämistä, rakkauksista ja ongelmista. Elokuvan keskipisteenä on Pablo (Coque Malla), jolla on kielteinen asenne elämään. Kun Lucía (Penélope Cruz) astuu hänen elämäänsä, hän ajattelee tämän olevan unelmiensa nainen ja vastaus kaikkiin hänen ongelmiinsa. Manipuloiva Lucía on kuitenkin juuri sitä, mikä saa Pablon pään räjähtämään. Pablo eikä kukaan hänen ystävistään usko ihanteelliseen pariskuntaan. Pablon ystävät ovat myös parisuhteissa ja jokaisella heistä on omat ongelmansa. Arielin (Jordi Mollà) ja Lolan (Christina Rosenvinge) välillä on ammatillinen kilpailu, mitä he eivät osaa käsitellä. Claudio (Gustavo Salmerón) elää Natalian (Irene Bau) siivellä, mikä ei tunnu kenestäkään hyvältä. Alejandron (Fernando Colomo) ja Beatrizin (Mónica López) välillä on suuri ikäero, joka aiheuttaa heidän välilleen isoakin kuilua. Kukaan ei ole täysin tyytyväinen kumppaniinsa, mutta kaikki antavat asian kuitenkin olla – on syynä sitten konformisuus, pelko, laiskuus tai koska kaikki on valetta. == Näyttelijät == == Tuotanto == Todo es mentiran kuvaukset alkoivat 18. huhtikuuta 1994 ja päättyivät 30. toukokuuta 1994. Elokuva kuvattiin Cuencassa sekä Madridissa ja sen lähialueilla. Elokuvan tuotantoyhtiönä oli Atrium Productions, S.A.. == Julkaisu ja vastaanotto == Todo es mentira sai ensi- iltansa Espanjassa San Sebastiánin elokuvajuhlilla 16. syyskuuta 1994. Elokuva sai kotimaan teatteriensi-iltansa 10. lokakuuta 1994 ja oli Sony Pictures Releasing de España, S.A.:n teatterilevittämä. Todo es mentira tuotti Espanjassa 1 085 570 euron lipputulot. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas Tulos Goya-palkinto Paras uusi miesnäyttelijä Coque Malla Goya-palkinto Paras uusi ohjaaja Álvaro Fernández Armero Fotogramas de Plata -palkinto Paras naisnäyttelijä elokuvassa Penélope Cruz Peñíscolan komediaelokuvajuhlien parhaan naisnäyttelijän palkinto Peñíscolan komediaelokuvajuhlien parhaan naisnäyttelijän palkinto Penélope Cruz Puerto Ricon elokuvajuhlien yleisöpalkinto Puerto Ricon elokuvajuhlien yleisöpalkinto Puerto Ricon elokuvajuhlien yleisöpalkinto Yoga- palkinto Huonoin espanjalainen miesnäyttelijä Coque Malla == Lähteet == == Aiheesta muualla == * * * Todo es mentira IPelículasin sivuilla Luokka:Vuoden 1994 espanjalaiset elokuvat Luokka:Romanttiset komediat
Luettelo Oulussa syntyneistä jääkiekon SM-liigapelaajista

Luettelo Oulussa syntyneistä jääkiekon SM-liigapelaajista sisältää kaikki Oulussa syntyneet jääkiekon SM-liigassa tai jääkiekon SM-sarjassa pelanneet pelaajat. Jääkiekon SM-liiga on ollut Suomen jääkiekon korkein sarjataso vuodesta 1975, sitä ennen pelattiin SM-sarjaa. == Kenttäpelaajat == === A === Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Mitalit Mitalit Mitalit Nimi V Ot M S Pts RM Ot M S Pts RM K H P EK VK 1961 37 1 0 1 4 3 0 0 0 0 1981 1983 1981 432 38 41 79 679 104 3 1 4 110 4 2 1 2001 2014 1968 325 35 71 106 283 11 0 1 1 20 1987 2002 1950 4 0 0 0 4 0 0 0 0 0 1967 1968 1955 106 25 24 49 34 6 1 0 1 2 0 0 1 1977 1982 1957 3 0 0 0 0 0 0 0 0 0 1982 1983 1971 681 196 203 399 625 86 21 20 41 76 2 2 1 1988 2007 1964 77 1 3 4 16 4 0 0 0 2 0 1 2 1984 1988 1986 489 24 41 65 214 79 3 5 8 34 4 1 1 2003 2016 1995 3 0 0 0 0 0 0 0 0 0 2015 2016 1960 338 140 174 314 273 52 25 18 43 27 1 1 3 1979 1990 === E === Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Mitalit Mitalit Mitalit Nimi V Ot M S Pts RM Ot M S Pts RM K H P EK VK 1994 6 1 0 1 2 0 0 0 0 0 2015 2016 === G === Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Mitalit Mitalit Mitalit Nimi V Ot M S Pts RM Ot M S Pts RM K H P EK VK 1993 99 25 39 64 36 8 1 2 3 4 2010 2013 1992 129 41 86 127 34 25 6 18 24 4 1 0 0 2008 2012 === H === Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Mitalit Mitalit Mitalit Nimi V Ot M S Pts RM Ot M S Pts RM K H P EK VK 1967 444 79 146 225 274 72 9 22 31 60 3 2 1 1985 2001 1982 659 192 236 428 293 85 21 18 39 28 3 1 1 2001 2016 1980 2 0 0 0 4 0 0 0 0 0 2000 2001 1968 346 36 75 111 210 84 12 14 26 100 6 2 0 1987 2000 1978 212 20 29 49 62 13 2 1 3 4 2000 2004 1949 27 1 1 2 6 0 0 0 0 0 1965 1968 † 1969 1 0 0 0 0 0 0 0 0 0 1988 1989 1975 34 0 1 1 14 2 0 0 0 0 1995 1996 1960 31 0 1 1 2 1 0 0 0 0 1 0 0 1980 1982 † 1942 1 0 0 0 0 0 0 0 0 0 1960 1961 1960 421 122 126 248 503 66 14 22 36 88 1 2 4 1978 1990 1994 53 3 3 6 8 0 0 0 0 0 2012 2016 1975 407 150 138 288 714 74 25 22 47 100 3 2 0 1994 2011 === I === Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Mitalit Mitalit Mitalit Nimi V Ot M S Pts RM Ot M S Pts RM K H P EK VK 1966 189 33 62 95 77 8 0 0 0 0 0 1 1 1984 1990 1977 12 0 1 1 2 0 0 0 0 0 2000 2001 Luokka:Luettelot suomalaisista jääkiekkoilijoista Luokka:Luettelot jääkiekon SM-liigasta Luokka:Oulun urheilu
Open Software Foundation

Open Software Foundation (OSF) oli toukokuussa 1988 perustettu yleishyödyllinen organisaatio, jonka tavoitteena oli kehittää avoin standardi UNIX-käyttöjärjestelmälle. == Historia == Organisaation alkuperäiset sponsorit olivat Apollo Computer, Groupe Bull, Digital Equipment Corporation (DEC), Hewlett-Packard (HP), IBM, Nixdorf Computer, ja Siemens AG. Myöhemmin mukaan liittyivät Philips ja Hitachi, mutta HP osti Apollon ja Siemens Nixdorfin. Organisaatio perustettiin seurauksena AT&T;:n ja Sun Microsystemsin yhteistyölle UNIX System V kehityksessä. Tämän seurauksena AT&T; ja Sun perustivat vuonna 1988 Unix Internationalin (UI), joka oli vastaavanlainen kuin OSF. Vuonna 1993 sekä UI että OSF ilmoittivat Common Open Software Environment (COSE) hankkeesta. Mukaan COSE-hankkeessa liittyivät myös Univel (Novell ja AT&T; yhteistyö) ja Santa Cruz Operation (SCO). COSE-hankkeen seurauksena UI ja OSF yhdistyivät vuonna 1994.https://groups.google.com/forum/#!msg/comp.unix.osf.misc/Q2uTrTvB8bY/8SMI8V-JvE4J Helmikuussa 1996 OSF yhdistyi X/Openin kanssa ja muodostivat The Open Groupin. == OSF/1 == Open Software Foundationin (OSF) Research Instituten (RI) referenssitoteutus UNIX-käyttöjärjestelmästä oli tunnettu nimellä OSF/1, joka julkaistiin lokakuussa 1990 ja DEC otti sen käyttöön Digital OSF/1:n kehityksessä (myöhemmin nimellä Tru64 UNIX). Käyttöjärjestelmässä on myös OSF:n Distributed Computing Environment (DCE) ympäristön toteutus. Organisaation perustuksessa IBM luovutti AIX käyttöjärjestelmän organisaation käyttöön aikomuksena välittää se suoraan jäsenille. Käyttöjärjestelmän siirtäminen kuitenkin aiheutti huolta ja uuteen referenssitoteutukseen valittiin erilaisia tekniikoita valmistajariippumattomuuden osoittamiseksi. Uuteen käyttöjärjestelmään valittiin mm. Carnegie Mellon -yliopistossa kehitetty Mach 2.5 mikroydin; IBM:n tiedostojärjestelmä; BSD verkko- ohjelmisto; täysin uusi virtuaalimuistikäsittely. OSF/1:n pohjalta kehitettiin MK (OSFMK) ja AD (OSF/1 AD). == Motif == Open Software Foundationin johdosta julkaistiin myös Motif, josta julkaistiin IEEE standardi 1295. Motif päätyi myös Sunin käyttöön ja Common Desktop Environmentiin. == Lähteet == Luokka:Unix Luokka:Yhdysvaltalaiset säätiöt
OSF

OSF voi tarkoittaa seuraavia asioita: * Open Software Foundation, Unix- käyttöjärjestelmän standardointiorganisaatio * OSF/1, Open Software Foundationin referenssitoteutus * Optronique secteur frontal, elektro-optinen maalinhakujärjestelmä Dassault Rafale -hävittäjässä * Oxford Scientific Films, brittiläinen dokumenttielokuvien tuottaja
Amerikkalainen pastoraali

Amerikkalainen pastoraali (American Pastoral) on yhdysvaltalaisen kirjailijan Philip Rothin romaani. Rothia on kuvattu amerikkalaisen yhteiskunnan kriitikoksi ja tulkiksi. Kirjan tapahtumat-sijoittuvat Yhdysvaltoihin 1960-luvulle, ja Roth käsittelee maata ravistelevaa vuosikymmentä eri puolilta. Hän tutkii maailman muuttumista esittämällä argumentteja eri näkökulmista. Tarina kerrotaan ihanteellisen ydinperheen kautta, jossa tytär radikalisoituu ja ryhtyy terroristiksi.Annamari Sipilä: Kun tyttärestä tulee terroristi. Helsingin Sanomat 20.1.2017 s. B 2 Miska Rantanen; Ydinperhe jää kuohuvan 1960-luvun alle. Helsingin Sanomat 20.1.2017 s. B 2 Tarinan kertoja on Rothin alter ego Nathan Zuckerman, kuten monissa muissakin Rothin teoksissa"Philip Roth's 'Ghost' Returns", NPR, 25.9.2007. Roth on saanut kirjasta Pulitzer-palkinnon. ==Sovitukset== Ewan McGregor on ohjannut kirjan pohjalta elokuvan American Pastoral (2017), joka kriitikko Kari Salmisen arviossa "jää sieväksi ja sliipatuksi melodraamaksi". Tarina on karsittu ja supistettu kuvaamaan perheen ongelmia, kertomukseksi isän, amerikanjuutalaisen bisnesmiehen Seymour "Swede" Levovin ja hänen tyttärensä Merryn suhteesta, jossa tragedian taustalla ovat mielenterveysongelmat. ==Lähteet== Luokka:Vuoden 1997 kirjat Luokka:Yhdysvaltalaiset romaanit
Detour 33

Detour 33 on suomalainen instrumentaaliyhtye, jonka vahvoihin melodioihin perustuvat kappaleet pitävät sisällään niin musiikillista rikosdraamaa kuin film noiria. == Jäsenet == * Markus Väisänen – kitara * Juuso Kolho – kitara * Jarkka Rissanen – kitara * Janne Mathlin – rummut == Julkaisut == === Albumit === * === Singlet=== * ”Back Home” (2017) * ”Recovery Room” (2019) == Aiheesta muualla == * Yhtyeen Facebook-sivut * Yhtye levy-yhtiön sivuilla Luokka:Suomalaiset rockyhtyeet Luokka:Suomalaiset maailmanmusiikkiyhtyeet
Jatkosodan muistomitali

Jatkosodan muistomitali (lyhenne Jsmm) on suomalainen vuosina 1957–1992 jaettu muistomitali. Sen oli oikeutettu saamaan jokainen jatkosodassa tai Lapin sodassa 1941–1945 kenttäarmeijaan tai kotijoukkoihin kuulunut tai muuten maan puolustamiseen osallistunut henkilö. Mitalin suunnitteli taiteilija, jääkärikapteeni Lauri Leppänen. Mitali perustettiin vasta 12 vuotta sotien päättymisen jälkeen tasavallan presidentti Urho Kekkosen 24. toukokuuta 1957 antamalla asetuksella. Muistomitali myönnettiin tasavallan presidentin nimissä henkilön omasta hakemuksesta. Jakoon liittyvät käytännön asiat kuuluivat sotilasläänien esikunnille. Koska muistomitalin saamiseen tarvittiin hakemus, otaksutaan että on paljon mitaliin oikeutettuja miehiä ja naisia, jotka eivät ole sitä saaneet. Mitali voitiin myöntää Suomen kansalaiselle tai ulkomaalaiselle henkilölle, joka oli osallistunut sotaan tai toiminut muuten maanpuolustuksen hyväksi 25. kesäkuuta 1941 – 27. huhtikuuta 1945 välisenä aikana. Mitaliin olivat oikeutettuja myös osa sotilaspoikana tai pikkulottana toimineista henkilöistä, koska näitä toimintoja johti Kotijoukkojen esikunta. Mitalin jakelu päättyi vuoden 1992 lopussa. Pronssista valmistetun ympyränmuotoisen muistomitalin läpimitta on 31 millimetriä. Mitalin etusivulla on kohokuviona vaakasuorassa asennossa oleva miekka, jota verhoavat kaksi tammenlehvää. Etusivun reunaa kiertää kohokirjoitus, jossa on teksti ”Isänmaa 1941•1945”. Ruotsinkieliselle henkilölle tarkoitetussa mitalissa on sanan isänmaa sijasta sana fosterlandet. Muistomitalin takasivulla on kohokuviona Suomen vaakuna. Mitalia kannetaan rinnan vasemmalle puolelle kiinnitetyssä tummansinisessä nauhassa. Nauha on 32 mm leveä ja siinä on keskellä ja 2 mm kummastakin reunasta olevat 1 mm levyiset valkoiset pystyjuovat.Asetus sodan 1941–1945 muistomitalista (wikiaineistossa) Kolme pystyjuovaa kuvaavat kotia, uskontoa ja isänmaata. Sellaisessa juhlatilaisuudessa, jossa ei kanneta itse mitalia, voidaan kantaa nauhaa 10 mm korkuisena nauhalaattana. Tasavallan presidentti Mauno Koivisto antoi 1987 asetuksen muutoksen, jolla perustettiin Lapin sota -solki. Mitalin nauhaan kiinnitettävä hopeanvärisestä metallista valmistettu solki on 8 mm leveä ja 32 mm pitkä. Soljessa on kohokirjaimin teksti ”Lapin sota” tai ruotsinkielisille tarkoitetussa soljessa teksti ”Lapplandskriget”. Soljen käyttöön ovat oikeutettuja henkilöt, jotka osallistuivat 15. syyskuuta 1944 ja 27. huhtikuuta 1945 välisenä aikana sotatoimiin Lapissa. Soljen antoi kunkin sotilaspiirin esikunta.Asetus sodan 1941–1945 muistomitalista annetun asetuksen 2 ja 5 §:n muuttamisesta (wikiaineistossa) Muunlaisia solkia tai tunnuksia muistomitalin nauhassa ei käytetä. Jatkosodan muistomitalista ei ole versiota, joka olisi tarkoitettu vapaaehtoisesti sotaan osallistuneille ulkomaalaisille, vaikka talvisodan muistomitalista sellainen valmistettiin. == Katso myös == * Talvisodan muistomitali ==Lähteet== Luokka:Suomen sotilasansiomitalit Luokka:Jatkosota
Patti Scialfa

thumb|upright|Patti Scialfa vuonna 2008. Vivienne Patricia "Patti" Scialfa (s. 29. heinäkuuta 1954 Long Branch, New Jersey, Yhdysvallat) on yhdysvaltalainen laulaja-lauluntekijä. Soolouransa ohella Scialfa on Bruce Springsteenin The E Street Bandin jäsen ja naimisissa Springsteenin kanssa. Scialfa aloitti musiikkiuransa 1970-luvulla valmistuttuaan New Yorkin yliopistosta. Hän esiintyi aluksi Sheridan Squarella Greenwich Villagessa. 1980-luvun alussa hän alkoi esiintyä New Yorkin klubeilla ja lauloi taustoja rock-albumeilla ja kiertueilla esimerkiksi David Johansenin, The Rolling Stonesin ja Southside Johnny & the Asbury Jukesin kanssa. Hän liittyi E Street Bandiin vuonna 1984 ja esiintyi sen mukana ensi kertaa Born in the U.S.A. -kiertueella. Scialfa ja Springsteen menivät naimisiin 1991. Scialfan ensimmäinen oma albumi Rumble Doll ilmestyi 1993, minkä jälkeen hän on julkaissut albumit 23rd Street Lullaby (2004) ja Play It as It Lays (2007). ==Diskografia== * Rumble Doll (1993) * 23rd Street Lullaby (2004) * Play It as It Lays (2007) ==Lähteet== Luokka:Yhdysvaltalaiset laulaja-lauluntekijät Luokka:Bruce Springsteen Luokka:Vuonna 1954 syntyneet Luokka:Elävät henkilöt
Metsulfuroni-metyyli

Metsulfuroni-metyyli (C14H15SN5O6) on sulfonyyliurearakenteinen orgaaninen yhdiste. Yhdistettä voidaan käyttää maataloudessa herbisidinä. ==Ominaisuudet== Metsulfuroni-metyyli on huoneenlämpötilassa väritöntä tai valkoista kiteistä ainetta. Yhdiste liukenee hieman veteen ja liukoisuus kasvaa voimakkaasti pH:n kasvaessa. Metsulfuroni-metyyli liukenee muun muassa etanoliin, asetoniin ja dikloorimetaaniin. Metsulfuroni-metyylin rikkaruohoja tappava ominaisuus johtaa siitä, että se estää proteiinisynteesiä soluissa ja soluja jakaantumasta. Metsulfuroni-metyyli ei ole erityisen myrkyllistä eläimille, mutta voi ärsyttää ihoa, silmiä ja hengitysteitä. ==Valmistus ja käyttö== Metsulfuroni-metyyliä voidaan valmistaa 2-sulfamoyylikloridibentsoehapon metyyliesterin ja 2-amino-4-metoksi-6-metyyli-1,3,5-triatsiinin välisellä reaktiolla. Metsulfuroni-metyyliä voidaan käyttää useiden rikkakasvien torjuntaan muun muassa viljapelloilla, riisiviljelmillä ja sokeriruokoviljelmillä. Yhdistettä käytetään rakeina. ==Lähteet== Luokka:Kasvintorjunta-aineet
City Hallin metroasema (MRT)

City Hall on Singaporen Mass Rapid Transit -metrojärjestelmän asema lähellä Singaporen kaupungintaloa Singaporen keskusta-alueella. Sitä käyttävät North South Linen ja East West Linen junat. Se avattiin 12. joulukuuta 1987. Asema on yksi neljästä juna-asemasta, jotka ovat Monopoly-pelin singaporelaisversiossa. == Junat == Pääteasema Ensimmäinen juna Viimeinen juna ma – la su & yleinen vapaa joka päivä North South Line NS1 Jurong East 6:05 6:30 23:55 NS7 Kranji – – 0:11 NS28 Marina South Pier 5:54 6:20 23:52 NS27 Marina Bay – – 23:56 East West Line EW1 Pasir Ris 6:01 6:29 0:11 EW33 Tuas Link 5:57 6:24 23:52 == Lähteet == == Aiheesta muualla == * City Hallin metroasema Singaporen liikennelaitoksen sivuilla Luokka:Mass Rapid Transitin asemat
Täydennyslentorykmentti

Täydennyslentorykmentti voi tarkoittaa seuraavia: *Täydennyslentorykmentti 1 (T-LentoR 1), talvisodassa toiminut jatkokoulutusrykmentti. *Täydennyslentorykmentti 2 (T-LentoR 2), talvisodassa toiminut jatkokoulutusrykmentti. *Täydennyslentorykmentti 4 (T-LentoR 4), talvisodassa toiminut jatkokoulutusrykmentti. *Täydennyslentorykmentti, jatkosodassa toiminut jatkokoulutusrykmentti.
Täydennyslentorykmentti (jatkosota)

Täydennyslentorykmentti oli Suomen ilmavoimien jatkolentokoulutuksesta vastannut lentorykmentti jatkosodassa. Rykmentin ja sen alaisten laivueiden tehtävät vastasivat hyvin pitkälti talvisodassa toimineiden ja pääasiassa välirauhan aikana lakkautettujen vastaavien joukko-osastojen tehtäviä. == Historia == Lentorykmentti 1:n lakkauttamisesta ja lentokoulutusta antavan täydennyslentorykmentin sekä sen alaisten lentolaivueiden perustamisesta seuraavan liikekannallepanon sattuessa päätettiin ilmavoimien esikunnan heinä- elokuussa 1940 tekemillä päätöksillä. Talvisodan täydennyslentorykmenttien tapaan suunnitelmassa esitettyjen täydennyslentorykmentin ja sille alistettujen lentolaivueiden tehtävänä olisi reservistä tulevien lentäjien jatkokouluttaminen rintamalaivueiden vaatimuksia vastaavalle tasolle.Keskinen & Stenman 2008, s. 78–82 Täydennyslentorykmentti ja sen alaiset täydennyslentolaivueet 17, 25 ja 35 perustettiin jatkosodan liikekannallepanon yhteydessä 18. kesäkuuta 1941. Rykmentin komentajaksi määrättiin everstiluutnantti Viljo Rekola. Rykmentin laivueista T-LLv 17 vastasi tiedustelu- ja pommituslentäjien ja kaksi muuta hävittäjälentäjien koulutuksesta. T-LLv 35:lle alistettiin 25. kesäkuuta myös aiemmin lentorykmentti 3:n alainen lentolaivue 34. Reservistä tulleiden lentäjien koulutus saatiin valmiiksi 2–3 kuukauden kuluessa, ja koulutustarpeen vähennyttyä selvästi LLv 34 ja T-LLv 25 yhdistettiin 1. lokakuuta 1941 T-LLv 35:een. === Täydennyslentolaivue 17 === Täydennyslentolaivue 17 perustettiin jatkosodan liikekannallepanossa Karviaan, mistä se siirrettiin jo seuraavan kuukauden alulla Poriin. Laivueen tehtävänä oli pääasiassa antaa jatkokoulutusta reservistä palaaville tiedustelu- ja pommituslentäjille. Kaksimoottorisista koneista koostunut lentue siirrettiin Luonetjärven lentokentälle syyskuussa 1941 ja alistettiin alkuun lentolaivue 46:lle. Laivue lakkautettiin kokonaisuudessaan jonkin aikaa myöhemmin. Koko laivueen entinen kalusto ja henkilöstö siirrettiin Luonetjärvelle 1. marraskuuta 1941. Lakkautetun laivueen kalustosta muodostettiin lentolaivue 46:n kolmas lentue, joka tosin siirrettiin saman kuukauden puolivälissä lentolaivue 48:n kolmanneksi lentueeksi. Kaksimoottorikonekannan kasvun seurauksena ilmavoimien lentävän henkilöstön jatkokoulutustarve kasvoi merkittävästi. Täydennyslentolaivue 17 (T-LeLv 17) perustettiin uudelleen 28. marraskuuta 1942 lentorykmentti 4:n alaisuuteen, ja se jatkoi toimintaansa Luonetjärven lentokentältä. Uudelleen perustettu laivue koulutti kaksimoottorilentäjien lisäksi ilmavoimien konekivääriampujia ja tähystäjiä. T-LeLv 17:n lakkautettiin viimeisen kerran 11. syyskuuta 1944, viikko jatkosodan päättymisen jälkeen. Laivueen jäljellä olevat osat siirtyivät pommituslentolaivue 46:lle, joka keskeytti käynnissä olleet jatkokoulutuskurssit runsas kuukausi myöhemmin. === Täydennyslentolaivue 25 === === Täydennyslentolaivue 35 === == Lähteet == * * === Viitteet === Luokka:Suomen ilmavoimien joukko-osastot ja yksiköt toisessa maailmansodassa
Open Source Virtual Reality

Open Source Virtual Reality eli OSVR on avoimen lähdekoodin ohjelmistoprojekti, jonka tavoitteena on mahdollistaa kaikkien valmistajien virtuaalilasien ja peliohjainten toimivuus kaikissa peleissä. Projektilla on myös Razerin ja Sensicsin kehittämät virtuaalilasit joiden projekti väittää olevan avoin laite ja jonka käyttämän ohjelmiston lähdekoodi on avoin, mutta tammikuuhun 2017 mennessä projekti ei ole julkaissut FPGA:n RTL-firmwarea eikä mikrokontrollerin firmwarea. Tähän mennessä julkaistut laitetiedot ovat Razerin omisteisen lisenssin alaisuudessa. Virtuaalilasien ensimmäinen versio, Hacker Development Kit 1.0, julkistettiin CES-messuilla tammikuussa 2015. Razer julkisti kaksi paranneltua versiota ja alkoi toimittaa niitä valituille kehittäjille saman vuoden heinäkuussa. Ennakkotilaukset avattiin kuluttajille lokakuussa ja toimitukset alkoivat marraskuussa 2015. Virtuaalilasien 2.0-versio julkaistiin kesäkuussa 2016. Valve lisäsi Steam-pelialustaansa OSVR-tuen 23. marraskuuta 2016. == Katso myös == * HTC Vive * Oculus Rift * PlayStation VR == Lähteet == == Aiheesta muualla == * Virallinen sivusto Luokka:Virtuaalitodellisuuslasit
Alegre ma non troppo

Alegre ma non troppo on vuonna 1994 ensi-iltansa saanut Fernando Colomon ohjaama, käsikirjoittama ja tuottama espanjalainen romanttinen komediaelokuva, jonka pääosia näyttelevät Penélope Cruz, Pere Ponce, Óscar Ladoire ja Rosa María Sardá. Colomo käsikirjoitti elokuvan Joaquín Oristrellin kanssa. == Juoni == Alegre ma non troppo kertoo 20-vuotiaasta muusikon urasta unelmoivasta Pablo-nimisestä (Pere Ponce) käyrätorven soittajasta, joka joutuu poikaystävänsä jättämäksi. Hän tapaa epäonnistuneen koe-esiintymisensä jälkeen toisen muusikon, 18-vuotiaan Salomén (Penélope Cruz), joka ei usko Pablon olevan oikeasti homoseksuaali ja vie hänet psykiatrille todistaakseen sen. Pablon äiti Asun (Rosa María Sardá) haluaa Pablon palaavan yhteen entisen poikaystävänsä kanssa, mutta Pablo, joka on tullut epävarmaksi seksuaalisesta suuntautumisestaan, ihastuukin Saloméen, joka taas on rakastunut Pablon musiikinopettajana työskentelevään isään (Óscar Ladoire). == Näyttelijät == == Tuotanto == Alegre ma non troppon kuvaukset alkoivat 13. syyskuuta 1993 ja päättyivät 2. marraskuuta 1993. Elokuva kuvattiin Madridissa, Santanderissa ja Toledossa, ja sen tuotantoyhtiönä oli Fernando Colomo Producciones Cinematográficas S.L.. == Julkaisu == Alegre ma non troppo sai ensi-iltansa Espanjassa 14. huhtikuuta 1994 ja oli Sony Pictures Releasing de España, S.A.:n teatterilevittämä. Elokuva tuotti Espanjassa 624 660 euron lipputulot. == Palkinnot ja ehdokkuudet == Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinnot ja ehdokkuudet Palkinto Kategoria Ehdokas / ehdokkaat Tulos Goya-palkinto Paras miessivuosa Óscar Ladoire Fotogramas de Plata -palkinto Paras naisnäyttelijä elokuvassa Penélope Cruz Pariisin elokuvajuhlien tuomariston erikoispalkinto Pariisin elokuvajuhlien tuomariston erikoispalkinto Fernando Colomo Peñíscolan komediaelokuvajuhlien parhaan miesnäyttelijän palkinto Peñíscolan komediaelokuvajuhlien parhaan miesnäyttelijän palkinto Pere Ponce Peñíscolan komediaelokuvajuhlien parhaan käsikirjoituksen palkinto Peñíscolan komediaelokuvajuhlien parhaan käsikirjoituksen palkinto Fernando Colomo Joaquín Oristrell == Lähteet == == Aiheesta muualla == * * * Alegre ma non troppo SensaCinessä Luokka:Vuoden 1994 espanjalaiset elokuvat Luokka:Romanttiset komediat Luokka:Musiikkielokuvat
Anita Jensen

Anita Tuulikki Jensen (s. 1957 Helsinki) on suomalainen kuvataiteilija ja taidegraafikko. Hän on opettanut Aalto-yliopistossa syväpainografiikkaa.Minna Juti: Miksi äiti sairastui? Kotiliesi 2/2017 19.1.2017 s. 20–23. Jensen on opiskellut Taideakatemian koulussa 1981–1986 ja opiskellut ja työskennellyt Japanissa. Vuonna 2019 Jensenille myönnettiin taiteilijaeläke. == Kirjallisuutta == * Minna Eväsoja, Marja-Terttu Kivirinta: Silmä elämän sydämessä (Maahenki 2017), liittyi Vaasassa Kuntsin taidemuseon näyttelyyn == Lähteet == == Aiheesta muualla == * * * Anita Jensen taiteilijamatrikkelissa Luokka:Suomalaiset taidegraafikot Luokka:Vuonna 1957 syntyneet Luokka:Elävät henkilöt
Pitäjän pienempiä

Pitäjän pienempiä: saaristoväkeä arkisillaan on Volter Kilven vuonna 1934 julkaistu novellikokoelma. Saaristosarjan toinen osa on kirjoitettu rinnakkain Kilven pääteoksen, Alastalon salissa kanssa. == Novellit == Ylistalon tuvassa (251 s.) Talvikortteeria Ylistalossa pitävät merimiehet viettävät aikaansa isäntä-Esan kanssa. On saatu tieto, että Alastalo aikoo rakentaa parkin. Joutilaisuus keskeytyy kuitenkin, kun naapurin hevoset juoksevat Ylistalon niitylle kaatuneen aidan yli, ja Esan on mentävä ajamaan ne pois. Timpuri Joel Järvelin ottaa lompakkonsa ja menee Alastaloon ostamaan osuuden parkkilaivasta. Aurinkotytin tanssi (35 s.) Iäkäs suutari Solenius työskentelee Alastalon nurkassa seuranaan talon leikki-ikäinen tytär Viikka ja harmaa kissa talon naisväen leipoessa. Solenius muistelee kylän naisia ja seuraa auringonvalon liikkeitä työkalujensa ja muiden esineidensä lomassa. Viikka muistelee kuollutta siskoaan Aksaa. Kaaskerin Lundström (52 s.) Lahdenperä on vierailulla Pukkilassa ja Pukkila pitää punssilasien äärellä monologia Kaskerin Lundströmistä, alkoholisoituneesta entisestä merikapteenista, joka juovuksissa luotsaamastaan tuhoisasta haaksirikosta selviytyneenä antaa luodollaan aritmetiikan ja navigoinnin opetusta vilja- ja viinapalkkaa vastaan. Merimiehen leski (42 s.) Vanha Ketoniemen Riikka valmistaa triiviä eli laivojen saumoihin käytettävää eristettä muistellen puolisoaan, haaksirikossa kuollutta merimiestään. Jäällävaeltaja (38 s.) Iäkäs Taavetti Lindqvist vetää jäällä kuormaa, johon on kerännyt katajia Kihdin ulkoluodoilta. Voimiensa ehtyessä hän käy läpi elämänsä iloja ja etenkin pettymyksiä. == Lähteet == * http://www.kansallisbiografia.fi/kb/artikkeli/4972/ * http://www.kansallisbiografia.fi/kb/artikkeli/4972/ Luokka:Vuoden 1934 kirjat Luokka:Suomalaiset novellikokoelmat